钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《时变义》第八
## 钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《时变义》第八

卦以存时，爻以示变。时系乎天，变由乎人。

王弼曰：以爻为人，以位为时，今关氏义同。蕤谓天人和须，不可异也。卦以爻成，时以变生，虽云天时人事，及其变，则合会一也。

昼动，六时也；夜静，六时也。动则变，静则息，息极则变，
变极则息。故“动静交养，昼夜之道也。”

昼夜时相变也

《乾坤》分昼夜，时也；

昼六时属阳，故曰《干》也。夜六时属阴，故曰《坤》也。

“《屯》济”，时变之际也。

时未定曰《屯》，时已定曰《既济》，故乾坤分时，《屯》《济》交变也。

“六六”之用，其时变之周流也。

《易》曰：“变动不居，周流六虚。” 盖亦六时之义。

是以“六十卦循环相生，极则变”，变以久，不可御也。

《易》曰：“《易》穷则变，变则通，通则久。” 又曰：“言乎远则不御。” 御，阻也。

四卦“时之门户”，变则开阖也。

乾坤分时，如门户不移《易》矣。《屯》《济》示变，如门户开阖，始终相及也。

故“三百六十变。”

一岁之昼也

三百六十爻。

除四卦为门户开阖，其用惟六十卦而已，上文“周流六虚” 是也。

作《易》者乘时效变之谓乎。“仲尼序卦相生，杂卦旁行
不流”，

《序卦》“六十循环，成岁功” 之序也。《杂卦》旁行一端，不复周流矣。

《相生》，昼也。“不流”，夜也。

重叠解上文“昼动故相生，夜静故不流。” 有以知相生者动。不流者静。远而不御矣。

《时变》之义，如此而已。

谓“昼夜如此，六六而变之。”